กินยาแก้เมา กลยุทธ์การเล่นเครื่องเล่นที่ไม่ทำให้เกิดอาการคลื่นไส้อาเจียน
ยาไดเมนไฮดริเนต (หรือยาดรามามีน อาจมีชื่อทางการค้าต่างกันไป) คือยาแก้แพ้ที่สามารถหาซื้อได้ตามร้านขายของชำและร้านขายยาทั่วไป โดยยาเหล่านี้จะไปจำกัดตัวรับในสมองที่กระตุ้นให้เกิดอาการคลื่นไส้และอาเจียน คุณสามารถซื้อยาดรามามีนแบบเม็ดได้ 2 ชนิด คือ แบบที่ทำให้ง่วงและแบบที่ไม่ทำให้ง่วง ดรามามีนชนิดที่ไม่ทำให้เกิดอาการง่วงนอนเหมาะกับการใช้เมื่อต้องการเล่นเครื่องเล่นในสวนสนุก แต่ถ้าคุณเดินทางด้วยรถไฟหรือเครื่องบินเป็นเวลานานและสามารถนอนหลับได้ ชนิดที่ทำให้ง่วงจะทำงานได้ดีกว่า  คุณต้องกินยาครั้งแรก 30 นาทีก่อนที่จะเริ่มเล่นเครื่องเล่น เพื่อป้องกันอาการเมา ผู้ใหญ่และเด็กอายุมากกว่า 12 ปีขึ้นไปสามารถกินยาไดเมนไฮดริเนตได้ทุก 4 – 6 ชั่วโมงตามที่จำเป็นเพื่อป้องกันการเมา เด็กอายุต่ำกว่า 12 ปีควรกินยาแต่ละครั้งห่างกัน 6 – 8 ชั่วโมง หรือตามความจำเป็นเพื่อไม่ให้เกิดอาการเมาการเคลื่อนไหว แต่ควรปรึกษาแทพย์ประจำตัวของเด็กก่อนให้ยา มียาชนิดอื่นสำหรับอาการเมาการเคลื่อนที่ด้วย ลองตรวจสอบกับแพทย์หรือเภสัชกรว่ายาชนิดไหนเหมาะกับคุณที่สุด การรักษาด้วยวิธีนี้คุณต้องไปหาหมอเพื่อรับใบสั่งยา โดยปกติแล้วการรักษาด้วยวิธีนี้ปลอดภัยสำหรับผู้ที่ไม่สามารถรักษาได้ด้วยยาดรามามีน ส่วนมากยาสโคโปลามีนนี้จะอยู่ในรูปของแผ่นแปะ   ปรึกษาแพทย์ถึงผลข้างเคียงของตัวยาที่อาจเกิดขึ้นได้ เช่น การง่วงซึม สับสน มึนงง ปากแห้ง ไปจนถึงประสาทหลอน  ผู้ที่เป็นโรคต้อหินหรือโรคประจำตัวบางชนิดไม่สามารถใช้ยาสโคโปลามีนได้ ดังนั้นอย่าลืมบอกแพทย์ว่าคุณมีโรคประจำตัวอะไรบ้าง แผ่นแปะนี้ควรใช้ตามวิธีใช้ที่เขียนไว้ที่บรรจุภัณฑ์ โดยปกติจะแปะไว้ที่ด้านหลังหูอย่างน้อย 4 ชั่วโมงก่อนที่ยาจะออกฤทธิ์ ทำความสะอาดด้านหลังหูของคุณก่อนที่จะแปะ ลอกแผ่นแปะออกจากห่อ วางลงบนผิวหนัง จากนั้นล้างมือให้สะอาด ทิ้งไว้ได้นานเท่าที่คุณต้องการหรือตามที่ระบุไว้บนบรรจุภัณฑ์ ขิง (ชื่อทางวิทยาศาสตร์: zingiber officinale) มีราคาถูกและใช้ได้ผลดี คุณสามารถกินขิงดิบหรือที่แปรรูปเป็นขี้ผึ้งหรืออัดเม็ดก็ได้ หาซื้อได้ตามร้านขายยาและร้านขายของชำทั่วไป ถ้าคุณใช้ขิงก่อนที่จะต้องเดินทาง แค่ปลอกเปลือกและหั่นเป็นชิ้นเต๋าเล็กๆ ขนาดประมาณหมากฝรั่งหนึ่งเม็ด ข้อควรระวังก็คือ หลายๆ คนพบว่ารสชาตของขิงนั้นมีกลิ่นฉุนและไม่น่าประทับใจสักเท่าไหร่นัก ถ้าคุณก็คิดแบบนี้ล่ะก็ เปลี่ยนมาใช้ขิงที่อยู่ในรูปของลูกอมจะดีกว่า หาอะไรกินก่อนที่จะขึ้นเล่นเครื่องเล่นและหลังเล่นเพื่อผ่อนคลายท้องของคุณ เช่น ขนมปังกรอบ น้ำจินเจอร์เอล และควรเป็นอาหารอ่อนที่มีคาร์โบไฮเดรตสูงและมีไขมันต่ำจะดีกว่า อาจทานอาหารที่มีขิงเป็นส่วนผสม หรือขนมปัง หรือซีเรียล เมล็ดพืช หรือผลไม้ก็ได้ อาหารรสจัดและมีความเป็นกรดมากจะทำให้ระคายเคืองกระเพาะอาหารและทำให้ระบบย่อยอาหารของคุณอ่อนไหวมากขึ้น ส่วนตำแหน่งก็จะต่างกันออกไป ขึ้นกับว่าคุณอยู่บนพาหนะแบบไหน โดยทั่วไปส่วนที่นิ่งที่สุดของรถไฟเหาะตีลังกาก็คือตรงกลาง ส่วนหัวและส่วนท้ายจะสะบัดมากกว่าส่วนที่อยู่ตรงกลาง ถ้าเป็นรถยนต์ ส่วนที่นิ่งที่สุดคือที่นั่งแถวหน้า ขณะที่กลางลำจะเป็นส่วนที่นิ่งที่สุดบนเรือและเครื่องบิน พยายามรักษาตำแหน่งศรีษะและลำคอให้ตั้งตรงไว้เสมอเนื่องจากอาการเมานี้เกิดขึ้นจากความขัดแย้งของสัญญาณที่ร่างกายส่งไปไม่ตรงกัน การทำให้ลำตัวตั้งตรงจะช่วยให้ศรีษะของคุณไม่โยกไปมา โดยเฉพาะเมื่อคุณอยู่บนรถไฟเหาะตีลังกา การตั้งคอให้ตรงไว้จะช่วยไม่ให้คุณบาดเจ็บที่คอด้วย คุณจะเวียนหัวได้ง่ายหากคุณกลอกตาไปมา ดังนั้นควรมองไปที่จุดๆ หนึ่งเพียงจุดเดียว ถ้าคุณอยู่บนรถไฟเหาะตีลังกาให้มองไปที่รถคันหน้าหรือหลับตาซะ ถ้าคุณอยู่่บนเรือให้มองไปที่เส้นขอบฟ้าจะช่วยบรรเทาอาการเมาคลื่นได้ ความเรียบง่ายดีที่สุดสำหรับลดการวิงเวียน วิธีนี้ไม่ใช่สำหรับการเล่นเครื่องเล่นในสวนสนุกแน่นอน เพราะคุณไม่สามารถทำกิจกรรมอื่นๆ ไปพร้อมกันได้อยู่แล้ว แต่เป็นวิธีที่จะช่วยลดการคลื่นไส้วิงเวียนในเครื่องบิน รถไฟ เรือ หรือในรถยนต์ ลองหยุดอ่านหนังสือหรือดูหนัง แล้วนั่งพิงพนักและผ่อนคลายตัวเองเพื่อบรรเทาอาการเมารถ จุดฝังเข็มที่เรียกว่า Pericardium 6 เป็นจุดที่เชื่อว่าจะบรรเทาอาการคลื่นไส้ได้ โดยจุดนี้จะอยู่ที่ด้านในของข้อมือ สูงขึ้นมาทางข้อศอกประมาณ 1 นิ้วกว่าๆ จากกลางรอยพับของข้อมือ มีร้านขายอุปกรณ์ท่องเที่ยวที่ขายสายรัดข้อมือที่มีปุ่มในตัวและจะกดจุดนี้ให้ มีการวิจัยทางวิทยาศาสตร์ที่ระบุว่าวิธีกดจุดนี้รักษาอาการเมาการเคลื่อนที่ได้จริง ยังมีการถกเถียงกันอยู่ว่าสิ่งที่ช่วยบรรเทาอาการคลื่นไส้คือ ผลจากการกดจุดนี้ หรือท่าทางที่ใช้ในการกดจุดกันแน่ แต่ไม่ว่าจะเป็นอะไร คุณก็ทดลองทำดูไม่เสียหายแน่นอน
ซื้อยาแก้เมาดรามามีนจากร้านทั่วไป. ซื้อแผ่นแปะสโคโปลามีน. ใช้แผ่นแปะสโคโปลามีน. ลองใช้ผลิตภัณฑ์จากขิง. ทานอาหารรองท้องเล็กน้อย. นั่งในจุดที่นิ่งที่สุดของเครื่องเล่น. ตั้งศรีษะและคอให้ตรงไว้. มองไปที่จุดใดจุดหนึ่ง. ลดการทำกิจกรรม. ออกแรงกดจุด P6.
https://www.wikihow.com/Deal-With-Motion-Sickness-on-Rides https://www.wikihow.com/Deal-With-Motion-Sickness-on-Rides
Taking Medication for Motion Sickness Riding Strategically to Avoid Motion Sickness